
RAPORT

asupra proiectului de Lege pentru ratificarea Acordului sub formă de Scrisori între România şi Comunitatea Europeană privind acordarea reciprocă de concesii comerciale preferenţiale în domeniul vinurilor, semnat la Bruxelles la 23 februarie 2006
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu proiectul de Lege pentru ratificarea Acordului sub formă de Scrisori între România şi Comunitatea Europeană privind acordarea reciprocă de concesii comerciale preferenţiale în domeniul vinurilor, semnat la Bruxelles la 23 februarie 2006, transmis cu adresa nr.PL.x 622 din 4 septembrie 2006 şi înregistrat sub nr.24/477/05.09.2006. 

Obiectul prezentului proiect de lege constă în ratificarea Acordului realizat sub formă de schimb de scrisori între România şi Comunitatea Europeană cu privire la acordarea reciprocă de concesii comerciale preferenţiale în domeniul vinurilor. Documentul a fost semnat la Bruxelles, la 23 februarie 2006. 

La întocmirea raportului, Comisia a avut în vedere avizul favorabil al Consiliului Legislativ.

Proiectul de Lege pentru ratificarea Acordului sub formă de Scrisori între România şi Comunitatea Europeană privind acordarea reciprocă de concesii comerciale preferenţiale în domeniul vinurilor, semnat la Bruxelles la 23 februarie 2006 face parte din categoria legilor ordinare, potrivit prevederilor art.73 din Constituţia României, republicată.
La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul  Flaviu Lazin – secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  cu 24 voturi pentru şi 1 vot împotrivă, în forma prezentată, în şedinţa din 13 septembrie 2006. 
 Potrivit art.75 alin.(1) din Constituţia României, republicată, şi art.92 alin.(8) pct.1, din Regulamentul Camerei Deputaţilor, republicat, Camera Deputaţilor este prima Cameră sesizată.

